《将归》
宋代·赵汝绩

拄笏西山一笑中，挂帆犹及栋花风。
此身可是屠羊说，馀事宁非失马翁。
不问鬓毛成早白，免将痴面发羞红。
故人新寄虔州布，归制吟袍管钓篷。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。